У паняцця ёсць і іншыя значэнні, гл. Маршал (значэнні).
**Ма́ршал ро́ду во́йск (сіл) і спецыя́льных во́йск** — група воінскіх званняў ва Узброеных Сілах СССР: маршал авіяцыі (род сіл), маршал артылерыі (род войск), маршал бранятанкавых войск (род войск), маршал войск сувязі (спецыяльныя войскі), маршал інжынерных войск (спецыяльныя войскі).

Да воінскага звання маршала, які знаходзіцца ў запасе, або знаходзiцца ў адстаўцы, дадаюцца адпаведна словы «запасу» або «у адстаўцы».

Заснаванне
----------

Званні маршала родаў войск (авіяцыі, артылерыі і бранятанкавых войск) былі ўведзеныя ўказам Прэзідыума Вярхоўнага Савета СССР 16 студзеня 1943 года. 9 кастрычніка 1943 года былі ўведзены таксама званні маршала спецыяльных войск: маршала інжынерных войск і маршала войск сувязі. Усе гэтыя пяць званняў адпавядалі агульнавайсковаму званню генерала арміі. Раней, у 1940—1943 гадах, падобнымі званнямі былі «генерал-палкоўнік артылерыі», «… авіяцыі» і гэтак далей.

Персанальныя воінскія званні генералаў у танкавых войсках мелі прыстаўку «… танкавых войск», а вышэйшае кіраўніцтва (пасады начальніка ўпраўлення і іншыя, то бок звязаныя з усімі АБТВ РСЧА УС — Намеснік Наркама абароны маршал і Галоўны маршал) — «… бранятанкавых войск».

На стварэнне гэтых званняў паўплывала павелічэнне Узброеных Сіл СССР (вылучыліся «галоўныя (асноўныя)» роды войскаў (сіл) РСЧА, ад дзеянняў якіх залежалі поспехі ў аперацыях), а не брытанскія «маршальскія» званні ВПС, па змесце адпаведныя агульнавайсковым генеральскім («Маршал каралеўскіх ВПС», «галоўны маршал», «маршал», «віцэ-маршал»). 

Акрамя таго, сама сістэма гэтых савецкіх званняў паходзіць ад сістэмы традыцыйных чыноў (воiнскiх пасад — воінскіх званняў), прысвойваліся поўным генералам родаў зброі: «генерал ад артылерыі», «генерал ад кавалерыі», «інжынер-генерал». Да кастрычнікa 1917 года пералічаныя генеральскія званні былі ў Рускай імператарскай арміі. Існавалі ў 1940-я гады і ў германскім вермахце, з’яўляючыся нямецкімі па паходжанні.

* Пагоны маршалаў родаў войск з 1955 па 1974 гады
* Маршала авіацыіМаршала авіацыі
* Маршала артылерыіМаршала артылерыі
* Маршала бранятанкавых войскМаршала бранятанкавых войск
* Маршала войск сувязіМаршала войск сувязі
* Маршала інжынерных войскМаршала інжынерных войск

Маршалы роду войск — беларусы і ўраджэнцы Беларусі
--------------------------------------------------

* Сцяпан Акімавіч Красоўскі (1897—1983) — маршал авіяцыі (1959).
* Уладзімір Міхайлавіч Міхалкін (1927—2017) — маршал артылерыі (1989).
* Іван Іванавіч Пстыга (1918—2009) — маршал авіяцыі (1975).

Літаратура
----------

* Беларуская энцыклапедыя: У 18 т. Т. 10: Малайзія — Мугаджары / Рэдкал.: Г. П. Пашкоў і інш. — Мн. : БелЭн, 2000. — Т. 10. — 544 с. — 10 000 экз. — ISBN 985-11-0035-8. — ISBN 985-11-0169-9 (т. 10). — С. 152

| Воінскія званні СССР |
| --- |
| Вышэйшы афіцэрскі склад | 
* Генералісімус Савецкага Саюза
* Маршал Савецкага Саюза / Адмірал Флоту Савецкага Саюза
* Галоўны маршал рода войск
* Маршал роду войск / Генерал арміі / Адмірал флоту
* Генерал-палкоўнік / Адмірал
* Генерал-лейтэнант / Віцэ-адмірал
* Генерал-маёр / Контр-адмірал

 |
| Старшы афіцэрскі склад | 
* Палкоўнік / Капітан 1-га рангу
* Падпалкоўнік / Капітан 2-га рангу
* Маёр / Капітан 3-га рангу

 |
| Малодшы афіцэрскі склад | 
* Капітан / Капітан-лейтэнант
* Старшы лейтэнант
* Лейтэнант
* Малодшы лейтэнант

 |
| Прапаршчыкі і мічманы | 
* Старшы прапаршчык / Старшы мічман
* Прапаршчык / Мічман

 |
| Сяржанты і старшыны | 
* Старшына / Галоўны карабельны старшына
* Старшы сяржант / Галоўны старшына
* Сяржант / Старшына першай стацці
* Малодшы сяржант / Старшына другой стацці

 |
| Салдаты і матросы | 
* Яфрэйтар / Старшы матрос
* Радавы / Матрос
* Чырвонаармеец / Чырванафлоцец

 |
| 
* Курсівам пазначаны званні, якія выйшлі з ужывання.
* Перад знакам «/» пазначаюцца сухапутныя званні, а пасля — марскія.
* Маршалы родаў войскаў у свой час прыраўноўваліся да генералаў арміі і адміралаў флоту.
* Званні, побач з якімі няма знака «/» завуцца аднолькава, як у сухапутных войсках, так і на флоце.

 |